Diari Oficial de la Generalitat Valenciana


Sumari del DOGV 9755, del 29-12-2023 (2023/13839)

RESOLUCIÓ de 26 de desembre de 2023, de la presidenta de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13963


Data del document
:   26-12-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 26 de desembre de 2023, de la presidenta de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució de 21 de gener de 2022, del president de l'IVACE, per la qual es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana). [2023/13794]  
  
En data 4 d'agost de 2021, es publica en el BOE núm. 185 el Reial decret 691/2021, de 3 d'agost, pel qual es regulen les subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (Programa PREE 5000), inclòs en el Programa de regeneració i repte demogràfic del Pla de rehabilitació i regeneració urbana, del Pla de recuperació, transformació i resiliència, així com la concessió directa a les comunitats autònomes.  
  
Per la Resolució de 21 de gener de 2022, del president de l'Institut Valencià de Competitivitat Empresarial (IVACE), es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, amb càrrec al pressupost de l'exercici 2021, DOGV núm. 9265, de 27 de gener de 2022.  
La resolució esmentada de 21 de gener de 2022 establix en l'article 9 que el termini de presentació de sol·licituds a este programa d'ajudes finalitzarà el 31 de desembre de 2023, termini que coincidix amb l'establit en l'article 4 de les bases reguladores.  
Vist el Projecte de reial decret remés a les comunitats autònomes, pel qual es modifica la normativa reguladora i s'adapten al marc europeu d'ajudes d'estat determinats programes d'ajudes de rehabilitació energètica i energies renovables del Pla de recuperació, transformació i resiliència, en el qual es preveu l'ampliació del termini de vigència previst en el Reial decret 691/2021, el venciment del qual està previst el 31 de desembre d'enguany, i atés que els terminis per a publicar esta ampliació són ajustats, amb la finalitat de garantir l'eficàcia de la convocatòria, s'estima convenient anticipar el tràmit i realitzar una modificació de l'article 9 de la convocatòria.  
  
Per això, en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener del Consell, modificat pel Decret 69/2014, de 16 de maig, del Consell, resolc:  
  
Article únic. Modificació del termini de presentació de sol·licituds  
Es modifica l'article 9 de la Resolució de 21 de gener de 2022, del president de l'IVACE, que queda redactat de la manera següent:  
  
«Article 9. Termini de presentació de sol·licituds  
El termini de presentació de sol·licituds a este programa d'ajudes s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV) i acabarà en la data de finalització de la vigència del programa d'ajudes establit en el Reial decret 691/2021, de 3 d'agost, termini a partir del qual no s'admetran més sol·licituds. No obstant això, si s'esgota el pressupost disponible abans del tancament del programa, les sol·licituds que es presenten fins a la data de finalització del termini de presentació de sol·licituds podran continuar registrant-se en una llista de reserva provisional, i seran ateses per ordre rigorós d'entrada en cas que es produïsquen desestimacions, desistiments, renúncies o revocacions de les ajudes prèvies que puguen alliberar pressupost, o d'augment o reajustament de la distribució pressupostària, d'acord amb el que s'establix en l'article 2 de la present convocatòria. Transcorreguda la data de tancament de programa, no es registraran més sol·licituds de reserva, encara que amb posterioritat a esta es produïsca un alliberament de crèdit pressupostari.  
  
Es farà publicitat de l'esgotament del pressupost disponible en la pàgina web de l'IVACE https://www.ivace.es/index.php/val/»  
Disposició final única  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra esta resolució, que posa fi a la via administrativa, s'hi podrà interposar, en el termini d'un mes, un recurs potestatiu de reposició davant de la presidenta de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 26 de desembre de 2023.- La presidenta de l'IVACE: Nuria Montes de Diego.